तीस जून 1908 को एक ऐसा ही पिंड सबेरा होने से पहले साइबेरिया के तुंगस्का क्षेत्र में फटा था। यह विस्फोट इतना भयंकर था कि हजारों वर्गमील में फैले जंगल जल गए थे। बाद में वैज्ञानिकों ने बताया कि इस उल्का पिंड का भार कई लाख टन था और यह पृथ्वी पर गिरने से पहले लगभग 90ए000 मील प्रतिघंटे की गति से गिरता हुआ वायुमंडल में फटा था। इसी प्रकार 30 अक्तूबर 1937 को एक भयंकर दुर्घटना होते होते बची थी जब पांच लाख टन भार वाला एक उल्का पिंड अपने रास्ते को छोड़ कर पृथ्वी की ओर बढ़ने लगा था किंतु इस पिंड की परिक्रमा की गति में मामूली सा परिवर्तन आ जाने के कारण एक बड़ी दुर्घटना होते होते रह गयी।